युवक ने की आत्महत्या, परिजनों ने पुलिस पर लगाया प्रताड़ना करने का आरोप
भानागांवके लोगों ने पुलिस पर प्रताड़ना करके युवक को आत्महत्या के लिए मजबूर करने का आरोप लगाया। शव के पोस्टमार्टम कराने के लिए सिविल अस्पताल कैथल में पहुंचे परिजनों में पुलिस के खिलाफ रोष भरा हुआ था। ऐसा देखते हुए डीएसपी सतीश गौतम, इंस्पेक्टर अशोक कुमार, सिविल लाइन थाना प्रभारी महावीर सिंह, इंस्पेक्टर अंग्रेज सिंह, पूंडरी थाना प्रभारी मंदीप कुमार पुलिस बल पहुंच गया। मृतक के परिजनों ने आरोप लगाया कि उनके बेटे को युवती के अपहरण में झूठा फंसते हुए पुलिस ने उसके साथ मानसिक शारीरिक प्रताड़ना की और सीआईए की पिटाई का भय पैदा किया। पुलिस कर्मियों द्वारा दिखाए भय के कारण ही उनके बेटे ने आत्महत्या की है। आरोपियों के खिलाफ कार्रवाई की मांग को लेकर परिजनों ने पुलिस के खिलाफ नारेबाजी की। अस्पताल से लघु सचिवालय तक प्रदर्शन के लिए चले। डीएसपी इंस्पेक्टर अशोक कुमार ने परिजनों से समझाकर शांत किया। उन्होंने डीसी एसपी को पूरे मामले की शिकायत करके अपनी मांगे रखी। मृतक के परिजनों की शिकायत पर धारा 306 के तहत मामला दर्ज कर जांच शुरू कर दी है।
बता दें कि भाना गांव से एक युवती के अपहरण की शिकायत पूंडरी पुलिस चौकी में आई थी। इसमें युवती के पिता ने तीन युवकों पर अपहरण करने का आरोप लगाया था। आरोप में शामिल भाना गांव निवासी ऋषिपाल को पुलिस ने पूछताछ के लिए बुधवार को चौकी में बुलाया। रात को परिजन ऋषिपाल को घर ले आए। गुरुवार सुबह ऋषिपाल ने फंदा लगाकर अपनी जान दे दी।
मृतक ऋषिपाल के पिता बलवंत जीजा रोहताश ने आरोप लगाते हुए कहा कि युवक को पूछताछ के नाम पर पुलिस ने मानसिक शारीरिक तौर पर प्रताडि़त किया गया। उन्होंने उसको सीआईए की पिटाई के बारे में बताकर डर बना दिया था। जिस कारण युवक मानसिक रुप से परेशान हो गया। जब वो उसे घर लेकर आए तो वो खुद बचाने के लिए बार-बार बोल रहा था। डरते हुए उसने ये भी कई बार कहा कि यदि वो उसे नहीं बचाएंगे तो सीआईए पुलिस उसके साथ अभद्र तरीके से मारपीट परेशान करेगी। इसी के चलते उसने सुबह फंदे पर लटक कर आत्महत्या कर ली।
परिजनों का आरोप है कि पुलिस कर्मचारियों ने युवक का नाम मामले से हटाने के लिए 15 हजार रुपए की भी मांग की। गुरुवार तक इंतजार में लिए पूंडरी पुलिस ने बोला था। ऋषिपाल के खिलाफ कोई ठोस सबूत नहीं थे। मामले में उचित कार्रवाई की मांग को लेकर नौजवान भारत सभा ने अस्पताल में रोष प्रदर्शन किया। प्रदर्शनकारी प्रदर्शन करते हुए सचिवालय जाना चाहते थे, लेकिन पुलिस ने उन्हें समझा बुझा कर शांत किया। इसके बाद कुछ लोगों को एसपी से मिलवाया गया। एसपी कृष्ण मुरारी ने मामले में निष्पक्ष जांच का आश्वासन दिया है। इसके बाद शव का पोस्टमार्टम करवाया गया।
एएसआई महाबीर सिंह ने बताया कि युवती के पिता ने शिकायत में बताया था कि भाना गांव निवासी बलविंद्र उसकी 17 वर्षीय लड़की को शादी का झांसा देकर भगा ले गया। आरोपी की इस काम में म्यौली गांव निवासी तरसेम भाना गांव निवासी ऋषिपाल ने सहयोग किया है। शिकायत के आधार पर मामला दर्ज कर पुलिस कार्रवाई में जुटी थी।
पूंडरी थाना प्रभारी मंदीप कुमार ने बताया कि परिजनों द्वारा लगाए जा रहे प्रताडऩा के आरोप गलत है। ऋषिपाल का नाम एफआईआर में दर्ज है। पूछताछ के लिए बुलाया गया था। पूछताछ के बाद युवक को परिजनों को सौंप दिया था। युवक द्वारा आत्महत्या करने की बात उन्हें बाद में पता चली।
^परिजनों की शिकायत के अनुसार धारा 306 के तहत मामला किया जा रहा है। जांच में दोषी पाए जाने वालों के खिलाफ कार्रवाई होगी। कृष्णमुरारी, एसपी, कैथल
एसपी के सामने रखी तीन मांग
1.दोषी पुलिस कर्मियों के खिलाफ दर्ज किए गए मामले की जांच मजिस्ट्रेट से कराई जाए। ताकि पुलिस कर्मी दोषी कर्मी का साथ दे सके।
2. प्रताड़ित करने वाले पुलिस कर्मचारियों के खिलाफ एससी-एससी एक्ट के तहत मामला दर्ज किया जाए। क्योंकि किसी भी एक्ट में तीन घंटे से ज्यादा थाने या चौकी में नहीं रख सकते।
3. मृतक ऋषिपाल परिवार का सहारा था। उसकी मौत के बाद परिजनों का दाल-रोटी की चिंता है। ऐसा देखते हुए परिजनों को मुआवजा दिया जाए।
कैथल| पुलिसपर प्रताड़ना का आरोप लगाकर नारेबाजी करते हुए मृतक के परिजन।
कैथल| सिविलअस्पताल में मृतक के परिजन पोस्टमार्टम का इंतजार करते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva